Bård Torstensen

**Bård Sverre Torstensen** (født 1961) er en norsk gitarist og plateprodusent som var med og startet rapmetalbandet Clawfinger.

Han har deltatt i en rekke bandkonstellasjoner på tvers av musikksjangere, og står kreditert som låtskriver for mer enn 100 titler.– Gjennom årene har jeg laget utallige låtideer som ikke passet for Clawfinger. Hjertet mitt banker for et bredt utvalg av musikkstiler, og jeg kan ikke kontrollere hva som kreativt strømmer ut av meg.Til daglig jobber Torstensen som kulturkoordinator og fagarbeider ved Kulturkammeret, et kommunalt tilbud for ungdom og unge voksne i Arendal.

## Musikkarriere

### Gitarist og låtskriver

#### Theo
Torstensen startet sin musikalske karriere i Arendal med hardrock-/rockbandet Theo (oppkalt etter trommeslageren, Stig Theo Eriksen). Theo ga ut to kassetter i tillegg til LP-en *[[The Good, the Bad, and the Ugly]]* (1988). Bandet ble oppløst i 1989/1990, men har spilt enkeltkonserter i ettertid.

#### Clawfinger
I 1990 reiste Torstensen og den andre gitaristen i Theo, Erlend Ottem, til Stockholm for å forsøke å gjøre musikkarriere. For å forsørge seg tok de vakter ved Rosenlunds geriatriske sykehus, der de traff Zak Tell og Jocke Skog. De to norske guttene drev med hardrock, og svenskene drev med rapping og hiphop. Sammen startet de rapcore-bandet Clawfinger. 

Clawfinger oppnådde stor popularitet på 90-tallet, og spiller fremdeles (2026) hyppig på festivaler i hele Europa. I 2026 slapp de sitt første studioalbum på 19 år.

#### Okavango
I 2010 ble Torstensen fast medlem av jazzrock-bandet Okavango (Raknes, Torjussen, Wetten), etter å ha bidratt som produsent på deres andre album; *[[Phonogene]].* Han spilte rundt 20 konserter med bandet, og er også kreditert som låtskriver.

#### Neonato
Sammen med Thomas Robsahm (film, keyboard), Geir Emanuelsen (bass) og Tom Rudi Torjussen (trommer, perkusjon) dannet Torstensen bandet Neonato i 2011. De spilte ambient instrumentalmusikk til et film-bakteppe og gjorde rundt 50 konserter. Torstensen er kreditert som gitarist, produsent og låtskriver.

#### GrowN
30 år etter at de spilte sammen i Theo, dannet Torstensen og Harald Dose det klassiske hardrock-bandet GrowN i 2020. På liveopptredener har de med seg Ottar Vigerstøl (trommer), Arvid Enggrav (keyboard) og Thomas Prytz Kværnbuen (bass). Bandet holder jevnlig konserter og spilte på Spetakkelfestivalen i 2025. Vigerstøl spilte forøvrig trommer i Clawfinger i bandets tre første år.

#### Sunfunk
I 2025 dannet Torstensen sammen med tre andre lokale musikere bandet Sunfunk, som fremfører låter primært skrevet av Solveig Andersen (piano, vokal) men også noen av Torstensen selv. De to andre musikerne er Ottar Vigerstøl (trommer) og Kristian Vågsnes (bass). Bandets debutkonsert ble avholdt i Arendal kulturhus i november 2025.

### Plateprodusent
Foruten produksjon på alt av egne bandprosjekt, inkludert Clawfinger, har Torstensen vært produsent på låter, musikkalbum, og demoer for andre band. 

Han produserte albumet *Two For the Price of One* av Brothers i 1994. Albumet lå tre uker på VG-lista, og har solgt nesten 25&nbsp;000 eksemplarer. 

I 2008 produserte han debutalbumet til Rangers, og han produserte demoen *Bulk* for stoner metal-bandet Bulk i 2006. I 2009 produserte han albumet *Elde* for black metal-bandet Alverg.

### Teknisk produsent
Torstensen var backstage-manager på Stavernfestivalen i 11 år, fra 2008–2019. Fra 2007 har han vært teknisk produsent for festivalen Canal Street i Arendal.

## Skøyter
Torstensen er en ivrig skøyte-entusiast, og er også med i bandet Melkesyra. Bandet har gitt ut albumet *Hurtigløpskøntri*, som var med på Sørlandstoppen med sporet «Sangen om Øystein Grødum». 

I 2004 komponerte han bestillingsverket «13.30.55» til festivalen Canal Street. Tittelen er tiden Johann Olav Koss gikk på 10 000 meter under OL på Lillehammer i 1994. 

## Park i Barbu
Torstensen engasjerte seg sterkt for oppretting av park i Barbu da Arendal havn ble flyttet derfra til Eydehavn, og var med i «Kreative krefter», en protestgruppe mot utbygging. Sammen med bandet Melkesyra deltok han på samlealbumet *Park CD-N* (2009).

## Anerkjennelse
Torstensen ble tildelt Arendal kommunes kulturpris for 2018 for sitt store engasjement i musikk- og kulturlivet i Arendal gjennom 40 år. Prisen ble utdelt av ordfører Robert Cornels Nordli før Clawfingers konsert på festivalen Canal Street fredag 27. juli.

## Diskografi
### [[Clawfinger]]

#### Album
**Deaf Dumb Blind* (1993) – gitarist, produsent, låtskriver
**Use Your Brain* (1995) – gitarist, produsent, låtskriver
**Clawfinger* (1997) – gitarist, produsent, låtskriver
**A Whole Lot of Nothing* (2001) – gitarist, produsent, låtskriver
**The Biggest and the Best of Clawfinger* (2001) – gitarist, produsent, låtskriver
**Zeros & Heroes* (2003) – gitarist, produsent, låtskriver
**Hate Yourself With Style* (2005) – gitarist, produsent, låtskriver
**Life Will Kill You* (2007) – gitarist, produsent, låtskriver
**Deafer Dumber Blinder – 20 Years Anniversary Box 1993–2013* (2013)
**Before We All Die* (2026) – gitarist, produsent, låtskriver

#### Singler/EP-er
*«The Truth» (1993)
*«Nigger» (1993)
*«Rosegrove»/«Stars & Stripes» (1993)
*«Warfair» (1994)
*«Do What I Say» (1995)
*«Pin Me Down» (1995)
*«Tomorrow» (1995)
*«Biggest and the Best» (1997)
*«Don't Wake Me Up» (1998)
*«Two Sides» (1998)
*«Out to Get Me» (2001)
*«Nothing Going On» (2001)
*«Recipe for Hate» (2003)
*«Dirty Lies»/«The Faggot In You» (2005)

### GrowN

#### Album
* *For Life* (2021)
* *Traitor* – EP (2023)

**Singler**

* «Stay Calm» (2020)
* «Locomotion» (2021)
* «For Life» (2021)
* «Lizard Brain» (2021)
* «You Never See Me» (2023)
* «Syria» (2023)
* «Heaven In Hell» (2024)
* «Into The Fire» (2024)
* «Step On It» (2024)

### [[Theo (band)|Theo]]
**Imagination of War* (1983)
**Turn Insane!* (1985)
**[[The Good, the Bad, and the Ugly]]* (1988)

#### Singler
*«Born to Rock» (1989)

### [[Okavango (band)|Okavango]]
**[[Phonogene]]* (2011)

### [[Melkesyra]]
**Hurtigløpskøntri* (2006) – gitarist, produsent, låtskriver
**Melkesyra går allround* (2009) – gitarist, produsent, låtskriver
**Rett fram og til venstre* (2018) – gitarist, produsent, låtskriver

### Neonato
**The End of Music* (2015)

### Deltar på

#### Studiomusiker

* Tone Norum: *Don't Turn Around* – gitar
* Brothers: *Two For The Price Of One* – gitar
* Folkefiender: *Fiendtlig Innstilt* – gitar
* Elin Lanto: *One* – gitar
* Terje Tysland: «Dørvakta» – gitar
* White Lord Jesus: «Darling Nikki» – gitar
* White Lord Jesus: «Monsterbody» – gitar
* White Lord Jesus: «Strange Daze» – gitar
* White Lord Jesus: «Crotalis Horridus» – gitar

#### Produsent, tekniker

* Brothers: *Two For The Price Of One* – produsent, låtskriver
* Alverg: *Elde* – produsent
* Valerie: *Young Hunger* – produsent
* Folkefiender: *Fiendtlig Innstilt* – produsent
* Greenhorns: *A Little Piece Of Us* – produsent
* Erlend Lehland's Sekstett: *Skogen i Nord* – produsent
* Tvileren Thomas: *Alltid Barn* – produsent
* Seventh: *Tzolk in* – produsent 
* Seventh: *Equilibrium* – produsent
* Rammstein: «Die Sonne» – remix
* Rammstein: «Links 2 3 4» – remix
* Rammstein: «Keine Lust» – remix
* Dalbello: «Heavy Boots» – remix

## Referanser


## Eksterne lenker
* 
* 
* Clawfingers nettside
* Melkesyras nettside
* Bård Torstensen  hos Rockipedia
* GrowN Facebook
* GrowN Youtube